
DR 31.3.2016                                                                  1                   

 

MALAYSIA 

DEWAN RAKYAT 

PARLIMEN KETIGA BELAS 

PENGGAL KEEMPAT 

MESYUARAT PERTAMA 

Khamis, 31 Mac 2016 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Haji Ismail bin Haji Mohamed Said)  
mempengerusikan Mesyuarat] 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Tuan Haji Ahmad Nazlan bin Idris [Jerantut] minta Menteri Pertanian dan 
Industri Asas Tani menyatakan, apakah usaha dan rancangan kementerian untuk 
menggalakkan industri akuakultur di Jerantut memandangkan Jerantut mempunyai sumber 
air sungai yang baik dan bersih. 

  Timbalan Menteri Pertanian dan Industri Asas Tani [Dato’ Sri Haji Tajuddin 
bin Abdul Rahman]: Bismillahir Rahmanir Rahim. Assalamualaikum warahmatullahi 
wabarakatuh. Salam sehati sejiwa. Tuan Yang di-Pertua, Yang Berhormat sahabat saya dari 
Jerantut. Oh ya, terlupa, tadi sudah prepare dah. Terlupa pula, hendak mengalu-alukan 
rombongan daripada PPD Perak Tengah yang ramai-ramai di atas itu ke Dewan kita pada 
pagi ini. Selamat datang kita ucapkan... [Tepuk]  

  Tuan Yang di-Pertua, pada tahun 2014, pengeluaran ikan air tawar bagi negeri 
Pahang berjumlah 11,369 tan metrik dengan nilai sebanyak RM136 juta. Kawasan-kawasan 
pengeluaran ikan air tawar di negeri Pahang yang utamanya adalah di Pekan, Bera, Raub, 
Jerantut dan Temerloh. Temerloh memang terkenal dengan ikan patin. Sejumlah 165 orang 
penternak ikan air tawar di Jerantut yang terdiri daripada 67 orang penternak sangkar ikan air 
tawar dan 98 orang penternak kolam air tawar yang sedia ada dan menghasilkan sebanyak 
1,339 tan metrik bernilai RM20 juta. Itu pada tahun 2014.  

  Soalan spesifik khusus mengenai Jerantut. Bagi memastikan jaminan bekalan 
makanan melalui peningkatan pengeluaran, Kementerian Pertanian dan Industri Asas Tani 
melalui Jabatan Perikanan Malaysia telah melaksanakan pembangunan projek ternakan ikan 
sangkar secara kluster di Daerah Jerantut. Di antara aktiviti akuakultur yang dijalankan 
adalah ternakan ikan kolam, sangkar serta tangki, hatchery ikan air tawar dan ternakan ikan 
hiasan.   

  Jabatan Perikanan Malaysia turut mempunyai pusat pengembangan akuakultur di 
Perlok, Jerantut. Ia merupakan satu pusat pengeluaran dan penyelidikan ikan asli. Pusat ini 
telah berjaya mengeluarkan pelbagai spesis ikan asli air tawar seperti ikan patin, kelah dan 
lampam. Bagi tahun 2016 ini, Kementerian Perikanan dan Industri Asas Tani melalui Jabatan 
Perikanan Malaysia turut akan membaik pulih 35 buah kolam terbiar dan juga membaik pulih 
sistem saliran air masuk keluar kolam, pusat pengumpulan hasil di Kampung Binjai dengan 
anggaran kos berjumlah RM485,000. Sekian, terima kasih.  

  Tuan Haji Ahmad Nazlan bin Idris [Jerantut]: Terima kasih Tuan Yang di-
Pertua, terima kasih Yang Berhormat Timbalan Menteri atas penerangan yang diberi. Cuma 
saya ingin menarik perhatian kerajaan. Umum mengetahui, pusat pembenihan ikan di Perlok, 
bersebelahan dengan Parlimen Kuala Krau itu memang menghasilkan benih ikan. Cuma saya 
mengharapkan agar diperhebat lagi pengeluarannya agar petani-petani atau penternak di 
kawasan berhampiran, termasuk di Jerantut dan Parlimen Kuala Krau akan mendapat faedah 
yang lebih banyak.  

   



MALAYSIA DEWAN RAKYAT PARLIMEN KETIGA BELAS PENGGAL KEEMPAT MESYUARAT PERTAMA Khamis, 31 Mac 2016 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Haji Ismail bin Haji Mohamed Said) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Tuan Haji Ahmad Nazlan bin Idris [Jerantut] minta Menteri Pertanian dan Industri Asas Tani menyatakan, apakah usaha dan rancangan kementerian untuk menggalakkan industri akuakultur di Jerantut memandangkan Jerantut mempunyai sumber air sungai yang baik dan bersih. Timbalan Menteri Pertanian dan Industri Asas Tani [Dato' Sri Haji Tajuddin bin Abdul Rahman]: Bismillahir Rahmanir Rahim. Assalamualaikum warahmatullahi wabarakatuh. Salam sehati sejiwa. Tuan Yang di-Pertua, Yang Berhormat sahabat saya dari Jerantut. Oh ya, terlupa, tadi sudah prepare dah. Terlupa pula, hendak mengalu-alukan rombongan daripada PPD Perak Tengah yang ramai-ramai di atas itu ke Dewan kita pada pagi ini. Selamat datang kita ucapkan... [Tepuk] Tuan Yang di-Pertua, pada tahun 2014, pengeluaran ikan air tawar bagi negeri Pahang berjumlah 11,369 tan metrik dengan nilai sebanyak RM136 juta. Kawasan-kawasan pengeluaran ikan air tawar di negeri Pahang yang utamanya adalah di Pekan, Bera, Raub, Jerantut dan Temerloh. Temerloh memang terkenal dengan ikan patin. Sejumlah 165 orang penternak ikan air tawar di Jerantut yang terdiri daripada 67 orang penternak sangkar ikan air tawar dan 98 orang penternak kolam air tawar yang sedia ada dan menghasilkan sebanyak 1,339 tan metrik bernilai RM20 juta. Itu pada tahun 2014. Soalan spesifik khusus mengenai Jerantut. Bagi memastikan jaminan bekalan makanan melalui peningkatan pengeluaran, Kementerian Pertanian dan Industri Asas Tani melalui Jabatan Perikanan Malaysia telah melaksanakan pembangunan projek ternakan ikan sangkar secara kluster di Daerah Jerantut. Di antara aktiviti akuakultur yang dijalankan adalah ternakan ikan kolam, sangkar serta tangki, hatchery ikan air tawar dan ternakan ikan hiasan. Jabatan Perikanan Malaysia turut mempunyai pusat pengembangan akuakultur di Perlok, Jerantut. Ia merupakan satu pusat pengeluaran dan penyelidikan ikan asli. Pusat ini telah berjaya mengeluarkan pelbagai spesis ikan asli air tawar seperti ikan patin, kelah dan lampam. Bagi tahun 2016 ini, Kementerian Perikanan dan Industri Asas Tani melalui Jabatan Perikanan Malaysia turut akan membaik pulih 35 buah kolam terbiar dan juga membaik pulih sistem saliran air masuk keluar kolam, pusat pengumpulan hasil di Kampung Binjai dengan anggaran kos berjumlah RM485,000. Sekian, terima kasih. Tuan Haji Ahmad Nazlan bin Idris [Jerantut]: Terima kasih Tuan Yang di- Pertua, terima kasih Yang Berhormat Timbalan Menteri atas penerangan yang diberi. Cuma saya ingin menarik perhatian kerajaan. Umum mengetahui, pusat pembenihan ikan di Perlok, bersebelahan dengan Parlimen Kuala Krau itu memang menghasilkan benih ikan. Cuma saya mengharapkan agar diperhebat lagi pengeluarannya agar petani-petani atau penternak di kawasan berhampiran, termasuk di Jerantut dan Parlimen Kuala Krau akan mendapat faedah yang lebih banyak.